CELEX: 32016D2322
Language: hu
Date: 2016-12-19 00:00:00
Title: A Bizottság (EU) 2016/2322 végrehajtási határozata (2016. december 19.) a hajók újrafeldolgozásáról szóló 1257/2013/EU európai parlamenti és tanácsi rendeletben előírt, az újrafeldolgozás lezárultáról szóló igazolás formátumáról (EGT-vonatkozású szöveg )

20.12.2016   
               
               
                  HU
               
               
                  Az Európai Unió Hivatalos Lapja
               
               
                  L 345/117
               
            A BIZOTTSÁG (EU) 2016/2322 VÉGREHAJTÁSI HATÁROZATA
      (2016. december 19.)
      a hajók újrafeldolgozásáról szóló 1257/2013/EU európai parlamenti és tanácsi rendeletben előírt, az újrafeldolgozás lezárultáról szóló igazolás formátumáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a hajók újrafeldolgozásáról, valamint az 1013/2006/EK rendelet és a 2009/16/EK irányelv módosításáról szóló, 2013. november 20-i 1257/2013/EU európai parlamenti és tanácsi rendeletre (1) és különösen annak 13. cikke (3) bekezdésének b) pontjára,
      mivel:
      
                  (1)
               
               
                  Az 1257/2013/EU rendelet a tagállami lobogó alatt közlekedő hajók újrafeldolgozása tekintetében követelményeket határoz meg a hajó-újrafeldolgozó társaságok, valamint a hajó-újrafeldolgozó létesítmények és azok üzemeltetői számára.
               
            
                  (2)
               
               
                  Az 1257/2013/EU rendelet 13. cikke (2) bekezdésének c) pontja értelmében a hajó-újrafeldolgozó létesítmény üzemeltetője a hajó-újrafeldolgozási terv szerinti teljes vagy részleges újrafeldolgozás befejezésétől számított 14 napon belül köteles nyilatkozatot küldeni az újrafeldolgozás befejezéséről annak a szakhatóságnak, amely kiállította a hajóra vonatkozóan az újrafeldolgozásra való alkalmasságot igazoló tanúsítványt. Az újrafeldolgozás lezárultáról szóló igazolás formátumának összhangban kell állnia a hajók biztonságos és környezetkímélő újrafeldolgozásáról szóló, 2009. május 15-i hongkongi nemzetközi egyezmény (hongkongi egyezmény) 7. függelékével.
               
            
                  (3)
               
               
                  Az 1257/2013/EU rendelet 3. cikkének (6) bekezdése értelmében a hajó-újrafeldolgozás valamely hajó teljes vagy részleges bontását jelenti. Ezért a hajó részleges bontása esetén az újrafeldolgozás lezárultáról szóló igazolás benyújtására van szükség. Az igazolásminta egyetlen hajó-újrafeldolgozó létesítményre hivatkozik. Amennyiben egy hajó bontását több létesítmény végzi, akkor a folyamatban rész vevő minden egyes létesítmény tekintetében külön igazolás szükséges.
               
            
                  (4)
               
               
                  Az e határozatban előírt intézkedések összhangban vannak az 1257/2013/EU rendelet 25. cikkével létrehozott, a hajók újrafeldolgozásáról szóló rendelettel foglalkozó bizottság véleményével,
               
            ELFOGADTA EZT A HATÁROZATOT:
      1. cikk
      Az 1257/2013/EU rendelet 13. cikke (2) bekezdésének c) pontjában előírt, az újrafeldolgozás lezárultáról szóló igazolásokat az e határozat mellékletében meghatározott minta szerint kell elkészíteni.
      2. cikk
      Ez a határozat az Európai Unió Hivatalos Lapjában való kihirdetését követő huszadik napon lép hatályba.
      
         Kelt Brüsszelben, 2016. december 19-én.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 330., 2013.12.10., 1. o.
      
      
         MELLÉKLET
         
            
         Szövege kép
         
            IGAZOLÁS A HAJÓ-ÚJRAFELDOLGOZÁS LEZÁRULTÁRÓL
            a hajók újrafeldolgozásáról szóló 1257/2013/EU európai parlamenti és tanácsi rendelet alapján
            Igazolás a(z):
            (a hajó neve az újrafeldolgozó létesítménybe való érkezésekor/a lajstromból való törlésekor)
            hajó újrafeldolgozásának lezárultáról
            Az újrafeldolgozásra átvett hajó adatai
            Megkülönböztető szám vagy betűjel
            Lajstromozási kikötő
            Bruttó tonnatartalom
            IMO-szám
            A hajótulajdonos neve és címe
            A bejegyzett tulajdonos IMO-azonosító száma
            A társaság IMO-azonosító száma
            A hajó építésének időpontja
            E DOKUMENTUM IGAZOLJA, HOGY
            fent nevezett hajó a hajó-újrafeldolgozási tervnek megfelelően és a hajók újrafeldolgozásáról szóló, 1257/2013/EU rendelettel összhangban újrafeldolgozásra került
            (az engedéllyel rendelkező hajó-újrafeldolgozó létesítmény neve és telephelye)-ban/-ben,
            és a hajónak az 1257/2013/EU európai parlamenti és tanácsi rendelettel összhangban történő újrafeldolgozása
            -án/-én lezárult.
            (az újrafeldolgozás lezárultának dátuma: éééé/hh/nn)
            Kelt
            (az igazolás kiállításának helye),
            -án/-én.
            (az igazolás kiállításának dátuma: éééé/hh/nn).
            (a hajó-újrafeldolgozó létesítmény üzemeltetőjének vagy az ő nevében eljáró képviselőnek az aláírása)